EkBass/fiwiki-20250220-pages-articles huggingface dataset:
Iltapäiväkuuro

thumb|right|200px|Lähellä oleva kuuropilvi, Cumulonimbus incus. Pilvestä näkyy kuituinen alasin yllä ja se, mistä ukkospilvi tunnetaan, tumma alaosa. Pilven edessä näkyy kumpukerrospilvi Stratocumulus. Joskus Stratocumulus peittää Cumulunimbuksen kokonaan. thumb|right|200px|Kaukainen, Cumulonimbus calvus, joka ei tule kohti. Jos tämän näköinen pilvi tulisi kohti, sateeseen ja/tai ukkoseen olisi aikaa 1-2 tuntia. Iltapäiväkuuro syntyy, kun aurinko lämmittää kosteaa ilmaa, joka nousee ylös muodostaen kuuropilviä. Tämä vaatii ilmakehältä epävakaisuutta. Iltapäivällä auringon ohitettua lakipisteensä on lämpimintä, sillä ilma reagoi auringon lämmittävään vaikutukseen viiveellä. Iltapäiväkuuroja lienee eniten kolmen–seitsemän aikaan. Iltapäiväkuurot ovat lyhytkestoisia rankkoja kaatosateita, mutta niitä voi syntyä tiheään niin, että, kun yksi kuuro menee ohi, toinen tulee heti päälle. Kesällä nimenomaan heinäkuussa iltapäiväkuuroihin liittyy monesti ukkosta. Iltapäiväkuuroja on yleensä heinäkuussa. Taivaan täyttävien kumpupilvien kasvaminen leveyttään korkeammaksi enteilee iltapäiväkuuroja, samoin taivaansinen samea sävy. Sadekuuroja ei estä ns. yläinversio, joka monesti estää ukkosen kehittymisen. Valtavan, möykkymäisen Cumulus congestuksen ilmaantuminen taivaalle suunnilleen pilvien tulosuuntaan on melko lähellä olevien iltapäiväkuurojen merkki keväällä, kesällä tai syksyllä varsinkin, jos pilviä on useita. Vielä selvempi merkki on pienenkin kuituisuuden ilmestyminen pilvien yläosiin. Sade ja ukkonen ovat silloin korkeintaan muutaman tunnin päässä.Erkki Harjama, Onko huomenna pouta, 1986, Kirjapaino R. Lunkka (s. 62) Viimeinen varoitus lähestyvästä iltapäiväkuurosta ovat tumma-alareunaiset, yleensä tummina tai vaaleanharmaina melko pystysuorina viiruina näkyvä sade. Kaukana olevista kuuropilvistä joskus olla vaikea sanoa, osuuko satava pilvi pään päälle vai ei. Kannattaa tarkkailla itse kumpupilvien kulkusuuntaa, niiden alapuolella olevat pienet pilvet liikkuvat kokonaan eri suuntaan. == Katso myös == * Cumulonimbus calvus * Cumulonimbus incus * Cumulus congestus == Lähteet == Luokka:Sade Luokka:Ukkonen
Yläinversio

Yläinversio on muualla kuin pinnan lähellä oleva ilmakehän pystysuuntainen vyöhyke, jossa lämpötila nousee ylöspäin mentäessä. Yläinversioista tunnetuimpiin kuuluu tropopausiin liittyvä lämpötilainversio. Sääilmiöt ja pilvet pysyvät pääsääntöisesti troposfäärissä, tämän inversiokerroksen alapuolella. Myös muita vapaan ilmakehän lämpötilainversioita voidaan kutsua yläinversioiksi erotuksena välittömästi maanpinnan yläpuolelle mahdollisesti muodostuvasta pintainversiosta. ==Lähteet== Luokka: Meteorologia
Peter Schmeichel

Peter Schmeichel (s. 18. marraskuuta 1963 Gladsaxe) on tanskalainen jalkapallomaalivahti, joka lopetti uransa huhtikuussa 2003. Schmeichel on Tanskan eniten maaotteluita pelannut pelaaja. Lopettaessaan maajoukkueuransa huhtikuussa 2001 hän oli pelannut 129 maaottelua, joissa teki yhden maalin. Ollessaan uransa huipulla hän oli monen mielestä maailman paras maalivahti. Schmeichel oli yksi Tanskan avainpelaajista maan voittaessa vuoden 1992 EM- kilpailut. Hän oli mukana arvokisoista myös EM-kilpailuissa 1996, MM- kilpailuissa 1998 ja EM-kilpailuissa 2000. Schmeichelin, jolla on puolalaiset sukujuuret ja joka sai vuonna 1970 Tanskan kansalaisuuden, ammattilaisuran ensimmäinen joukkue oli Hvidovre. Sieltä hän siirtyi Brøndbyhyn vuonna 1987. Hän oli joukkueen mukana voittamassa neljää Tanskan mestaruutta ennen siirtoa Manchester Unitediin vuonna 1991. Hän pelasi seurassa uransa parhaat vuodet ja saavutti viisi Valioliigan mestaruutta, kolme kertaa FA Cupin, kerran Mestarien liigan ja kerran Liigacupin. Hänen paras ManU-vuotensa oli vuosi 1999, jolloin seura ylsi triplamestaruuteen (Valioliiga, FA Cup ja Mestarien liiga). Hänen viimeinen ottelunsa ManU:ssa oli voitokas Mestarien liigan finaali Bayern Müncheniä vastaan 26. toukokuuta 1999. Hän siirtyi myöhemmin portugalilaiseen Sportingiin, jossa vietti kaksi kautta ja oli voittamassa Portugalin mestaruutta ensimmäisenä kautenaan 1999–2000. Hän palasi Valioliigaan vuonna 2001 Aston Villan joukkueeseen. Viimeisen kautensa, 2002–2003, hän pelasi Manchester Cityssä. Schmeichelin poika Kasper on myös jalkapallomaalivahti. == Saavutuksia ja palkintoja == * Tanskan mestaruus (1987, 1988, 1990, 1991) * Tanskan Cupin voitto 1989 * Euroopanmestaruus 1992 * Englannin mestaruus (1993, 1994, 1996, 1997, 1999) * Englannin Cupin voitto (1994, 1996, 1999) * Englannin Liigacupin voitto 1992 * Mestarien liigan voitto 1999 * Portugalin mestaruus 2000 == Lähteet == == Aiheesta muualla == * Luokka:Tanskalaiset jalkapallomaalivahdit Luokka:FIFA 100 Luokka:Vuonna 1963 syntyneet Luokka:Elävät henkilöt Luokka:Jalkapallon Euroopan mestarit
Vuoden 1988 kesäolympialaisten mitalitaulukko

Vuoden 1988 kesäolympialaisissa oli ohjelmassa 237 kilpailutapahtumaa. Mitalitaulukon ensimmäinen oli Neuvostoliitto. == Mitalitaulukko == == Lähteet == Mitalitaulukko 1988
Jatulit

Jatulit (, ruotsalaisissa murteissa jatuler) ovat tarun mukaan muun muassa Peräpohjolan rannikolla asunut jättiläiskansa.Aikio ja Vornanen 1993, s. 304 Sana jatuli tulee ilmeisesti skandinaavisesta jättiläistä tarkoittaneesta jotun-sanasta. Samankaltaisista olennoista on käytetty myös nimitystä meteli, joka voi liittyä kovaan ääneen. Jatulien kerrotaan olleen maan asukkaita ennen lappalaisia. Käsitys saattaa tulla saamelaisista taruista, joiden mukaan Jiehtanas-jättiläiset asuivat Suomen seudulla muinoin. Tarujen mukaan Jatulit ovat paenneet leviävän ihmisasutuksen tieltä yhä syrjempään pohjoiseen ja lopulta kadonneet ehkä kokonaan tai muuttuneet hiiden väeksi. Kerrotaan myös, että lappalaiset ovat joutuneet siirtymään suomalaisten tieltä. Jatulien kerrotaan muun muassa rakentaneen kivisiä teitä ja siltoja, jättiläisen teitä, kirkonlattioiksi kutsuttuja suuria litteitä esihistoriallisia kivilatomuksia ja jatulintarhoiksi kutsuttuja kivilabyrintteja sekä siirtäneen isoja siirtolohkareita paikoilleen. Metelien mukaan on nimetty monta paikkaa: Suomessa on esimerkiksi useita Metelinmäkiä. ==Tunnettuja Jatuleita== * Jatuli – liikuntakeskus Haukiputaalla == Katso myös == * Jatuli, täsmennyssivu * Jotunit ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * === Viitteet === Luokka:Suomalaiset jumalat ja taruolennot Luokka:Jättiläiset
Benjamin Guggenheim

Benjamin Guggenheim (26. lokakuuta 1865 – 15. huhtikuuta 1912) oli yhdysvaltalainen kaivosmagnaatti, ja hän oli yksi aikansa rikkaimpia ihmisiä. Loppuelämänsä aikana hän asui vakituisesti Pariisiissa Ranskassa. Guggenheim matkusti rakastajattarensa Madame Leontine Pauline Aubertin kanssa Titanicin ensimmäisessä luokassa ja menehtyi laivan haaksirikossa. ==Elämäkerta== Meyer Guggenheimin (1828–1905) poika Benjamin Guggenheim syntyi Philadelphiassa Pennsylvanian osavaltiossa 12-henkiseen suurperheeseen. Vuonna 1894 Guggenheim meni naimisiin Floretta Seligmanin, lupaavan newyorkilaispankkiirin tyttären, kanssa. Heille syntyi kolme tytärtä: Benita, taiteenkerääjä Peggy Guggenheim ja Hazel. Kun Meyer Guggenheim kuoli vuonna 1905, sai Benjamin perintönä suuren rahasumman. Muutamien huonojen sijoitusten jälkeen hänen omaisuutensa väheni, ja hän etääntyi vaimostaan joutuessaan liiketoimien vuoksi viettämään runsaasti aikaa poissa pariskunnan New Yorkissa sijaitsevasta kodista. Hänellä oli asunto Pariisissa Ranskassa, josta hän oli palaamassa Yhdysvaltoihin RMS Titanicilla yhdessä rakastajattarensa, ranskalaisen laulajan Madame Léontine Pauline Aubertin (1887–1964), kanssa. Guggenheimin hytti oli B82. Kun loistoristeilijä törmäsi jäävuoreen ja alkoi upota, Guggenheimin korviin kantautui uutinen, että pelastusveneissä oli paikkoja vain puolelle laivallaolijoista. Hyttipalvelija Henry Samuel Etches onnistui pukemaan pelastusliivin herra Guggenheimin ylle välittämättä tämän protestoinnista, sovitti pelastusliivin päälle vielä paksun villapaidan ja lähetti sitten Guggenheimin ylös venekannelle. Guggenheim tiesi kuolevansa, sillä veneisiin päästettiin vain naiset ja lapset. Varmistettuaan, että Madame Aubert ja tämän palvelijatar neiti Emma Sägesser olivat turvassa pelastusveneessä, Guggenheim ja hänen miespalvelijansa Victor Giglio palauttivat pelastusliivit stuertille, palasivat hyttiinsä ja vaihtoivat ylleen parhaat vaatteensa. Titanicin vajotessa syvemmälle Guggenheimin kerrotaan sanoneen "We've dressed in our best, and are prepared to go down like gentlemen" (Olemme pukeutuneet parhaimpiimme upotaksemme kuin herrasmiehet). Myöhemmin hän pyysi stuerttia kertomaan vaimolleen, että hän oli tehnyt parhaansa murhenäytelmän keskellä. Parhaimpiinsa pukeutuneena, noin kello kaksi aamuyöllä 15. huhtikuuta 1912, Guggenheim ja hänen palvelijansa nähtiin istumassa kansituoleilla nautiskellen brandyä ja poltellen sikareja Titanicin upotessa yhä kiihtyvällä vauhdilla. Benjamin Guggenheim oli yksi Titanicin haaksirikon yli 1 500 kuolonuhrista. Hänen ruumistaan ei ole löydetty. ==Katso myös== * Guggenheim (suku) == Lähteet == Luokka:Titanicin matkustajat ja miehistö Luokka:Yhdysvaltalaiset miljardöörit Luokka:Yhdysvaltalaiset liikemiehet Luokka:Vuonna 1865 syntyneet Luokka:Vuonna 1912 kuolleet Luokka:Guggenheim
Akureyri

Akureyri (; virallisesti Akureyrarbær) on kunta Islannin pohjoisrannikolla.Facta 2001, s. 247 Vuonna 2019 siellä asui 18 925 asukasta, ja sen pinta-ala on 135 neliökilometriä. Myös Grímseyn saari, joka sijaitsee noin 40 km päässä merellä, kuuluu hallinnollisesti Akureyrin kaupunkiin. Akureyri on Islannin toiseksi suurin kaupunkikeskus Reykjavíkin suurkaupunkialueen jälkeen ja on Islannin pohjoisosien keskuspaikka. Kaupunki on myös tärkeä kalastussatama. Reykjavík ja Akureyri ovat Islannin ainoat kasvukeskukset. Akureyrin yliopisto perustettiin 1987. Akureyri on Denverin, Gimlin, Hafnarfjörðurin, Lahden, Murmanskin, Narsaqin, Randersin, Vágurin, Västeråsin ja Ålesundin ystävyyskaupunki. == Lähteet == == Aiheesta muualla == * Akureyrin kaupungin sivut ja *
Hollihaka

Hollihaka on kaupunginosa Oulun ruutukaavakeskustassa noin kilometrin ydinkeskustasta lounaaseen. ==Kuvaus== Hollihaassa on noin 2 500 asukasta ja runsaat 300 työpaikkaa, lähinnä alueen kouluissa. Hollihaka rajoittuu lännessä Oulujoen suistoalueeseen, etelässä Nuottasaaren kaupunginosaan, idässä kaupunginosan raja kulkee Kirkkokatua pitkin ja pohjoisessa Heinätorinkatu erottaa Hollihaan Vanhatullin kaupunginosasta. thumb|upright|left|Suojeltu asunto-osakeyhtiö Kiila. Hollihaan puisto muodostaa kaupunginosan läntisen osan ja on Oulun keskustan suurimpia puistoalueita, muu alue on pääasiassa asuinkerrostaloja. Aleksanterinkadun varteen on kaavoitettu noin 10 000 kerrosneliötä kerros- ja pienkerrostaloihin (kaavamuutos 2005). Vuoden 2005 kaavamuutoksessa Aleksanterinkadun ja Limingankadun kulmauksen asunto- osakeyhtiö Kiilan rakennuksille tuli suojeluasema. Kaavan mukaan tontille saa rakentaa pienen saunan ja varastoja.Hol­li­haan täy­den­nys­kaa­vaa vä­sät­tiin yli kolme vuotta Kaleva.fi 1.9.2004, viitattu 20.12.2023 Hollihaka yhdessä Leverin ja Vanhatullin kaupunginosien kanssa muodostavat paremmin tunnetun oululaisen alueen Heinäpään. == Palveluita == * Heinätorin koulu * Hotelli-ravintola De Gamlas Hem == Nähtävää == * Lasten liikennepuisto, Hollihaan puistossa * Heinätorin puisto * Oulun ortodoksikirkko ==Kuvia == Tiedosto:Heinatori_Prim_School_Oulu_2006_02_11.JPG|Heinätorin koulu Tiedosto:Holy_Trinity_Oulu.JPG|Oulun ortodoksikirkko Tiedosto:Hollihaka boat harbour Sep2008 001.jpg|Hollihaan venesatama Tiedosto:Hollihaka_block_of_flats.JPG|Hollihaan korkein rakennus Nuottala ==Lähteet== ==Aiheesta muualla== *
Alppila (Oulu)

thumb|240px|Alppilaa nähtynä Puolivälinkankaan vesitornista. Alppila on Oulu–Tornio-rautatien varressa sijaitseva Oulun kaupunginosa noin kolme kilometriä kaupungin keskustasta pohjoiseen, Tuiran pohjoispuolella. Koskelan suuralueella sijaitseva lähes kolmionmuotoinen kaupunginosa rajoittuu lännessä Oulun–Tornion rautatiehen, idässä Kemintiehen ja pohjoisessa Tervahovintiehen. Alppilassa on useita pienteollisuuden verstaita, mutta 1960–70-luvuilla alueelle rakennettiin myös ajan hengen mukaisia asuinkerrostalotorneja. Tulevaisuudessa alueen asuinrakentaminen kehittyy entisestään. Kaupunginosan nimi sekä kadunnimet Alppitie ja Tirolintie juontuvat saksalaisajoilta. Nimitys johtui Dietlin vuoristodivisioonien alppijääkäreiksi kutsutuista joukoista. Kalevankartano, entinen Tuiran paloasema, rakennettiin alkujaan saksalaisten upseerikerhoksi. Upseerikerho on ainoa rakennus, joka on jäljellä Pikku Berliinistä. Alppilassa sijaitsee myös Pohjankaleva, kahden tornitalon opiskelija-asuntola. Pohjankaleva rakennettiin hallitusneuvos Matti Kekkosen ja tuomari Kalevi Sassin ideoiden pohjalta mahdollisimman edullisesti niin, että opiskelijoille voitaisiin tarjota mahdollisimman matalavuokraisia asuntoja. Suomen arkkitehtiliitto julisti asuntolan suunnittelukieltoon ja Suomen ylioppilaskuntien liitto leimasi rakennuksen jo etukäteen "slummiksi". SYL myönsi myöhemmin asuntolan täyttävän opiskelija-asumisen edellytykset. Ensimmäinen rakennuksista valmistui syksyllä 1969 ja toinen kesällä 1972. Kun asuntola oli valmis, luovutti tehtävää varten perustettu osakeyhtiö Pohjois- Suomen oppilasasuntolat Oy osakekirjansa Pohjois-Suomen opiskelija- asuntosäätiölle. Vuoden 2012 alussa Alppilaan avattiin keilahalli. ==Kuvia== Kuva:Alppila.jpg|Alppilaa. Kuva:Paloasema.jpg|Tuiran paloasema Alppilassa. Kuva:Rajaville buildings in Oulu May2008.jpg|Betonielementtejä valmistavan Rajavillen purettavaa teollisuusaluetta toukokuussa 2008. ==Alueen kehitys== Alppilan aluetta alettiin laajentamaan 2000-luvun loppupuolella Alppilan etelälaidassa olevan Rajavillen teollisuusalueen paikalle. ==Lähteet== ==Aiheesta muualla== Luokka:Alppila (Oulu)
Cosmo Duff-Gordon

Cosmo Edmund Duff-Gordon (22. heinäkuuta 1862 Aberdeen – 21. huhtikuuta 1931 Lontoo) oli Sir Cosmo Lewis Duff-Gordonin poika ja sukunsa viides baronetti. Vuonna 1900 hän meni naimisiin Douglas Sutherlandin tyttären Lucy Wallacen kanssa, joka oli ammatiltaan pukusuunnittelija ja tunnettiin julkisuudessa nimellä Lucile. Heillä ei ollut lapsia. Sir Cosmo harrasti miekkailua ja edusti Britanniaa vuoden 1906 olympialaisissa, joissa hän voitti hopeaa kalvan joukkuekilpailussa. Sir Cosmo kuoli Lontoossa, ja hänet on haudattu Brookwoodin hautausmaalle. Neljä vuotta myöhemmin kuollut Lady Lucile haudattiin miehensä viereen. ==Titanic== Vuonna 1912 Duff-Gordonit nousivat matkustajahöyrylaiva RMS Titanicille Cherbourgin satamasta. Tuntemattomasta syystä Duff-Gordonit kirjautuivat laivalle erillisiin hytteihin nimillä herra ja rouva Morgan. Sir Cosmo matkusti hytissä A16 ja Lady Lucile A20. Kun Titanic törmäsi jäävuoreen, Sir Cosmo ja Lady Lucile ilmaantuivat paikalle juuri kun ensimmäinen perämies William Murdoch täytti pelastusvenettä numero 1. Sir Cosmo tiedusteli pääsisikö hän, hänen vaimonsa ja tämän sihteeri Laura Francatelli veneeseen. Koska paikalla ei näkynyt muita matkustajia, Murdoch auttoi ryhmän kyytiin. Veneeseen ehti vielä kaksi amerikkalaista liikemiestä, kunnes Murdoch komensi veneen laskettavaksi. Vene numero 1 oli toinen laivan kahdesta 35 hengen pelastuskutterista, mutta se laskettiin vain 12 hengen lastissa, joista 7 oli miehistön jäseniä ja 5 matkustajia. Vene olisi voinut kuljettaa 23 henkeä enemmän. Kun Titanic vajosi aaltoihin ja hypotermiaan menehtyvät ihmiset huusivat apua, veneessä olijat eivät tehneet elettäkään lähteäkseen pelastusretkelle, eikä kukaan esittänyt vastalauseita kun Lady Lucile pyysi, ettei uppoamispaikalle palattaisi. Ennen kuin veneen numero 1 matkustajat nousivat pelastuslaiva RMS Carpathialle, Sir Cosmo jakoi jokaiselle miehistön jäsenelle 5 punnan sekin korvaamaan näennäisen menetyksen. Samoin hän järjesti New Yorkissa pelastumisen johdosta samppanjajuhlat, mitä pidettiin sopimattoman kovasydämisenä ja huonoa makua osoittavana. Myöhemmin Sir Cosmo joutui syytteeseen sopimattomasta käyttäytymisestä uppoavalla laivalla, mutta hänet vapautettiin syytteestä – joskin tutkintaa johtanut merijuristi lordi Mersey nuhteli häntä yksityisesti. Sir Cosmo eristäytyi loppuiäkseen maailmasta. Lady Lucile sanoi että tapaus oli murtanut hänen sydämensä. ==Lähteet== Luokka:Titanicin matkustajat ja miehistö Luokka:Brittiläiset miekkailijat Luokka:Baronetit Luokka:Vuonna 1862 syntyneet Luokka:Vuonna 1931 kuolleet
Bette Davis

Ruth Elizabeth ”Bette” Davis () oli yhdys­valtalainen näyttelijä ja yksi Hollywood-elokuvan kulta-ajan valo­voimaisimpia tähtiä. Hänet tunnettiin myötä­tunnottomien ja ivallisten nais­hahmojen esittäjänä. Davis hallitsi niin komedian kuin melodraamankin, mutta hänen uransa suurimpia menestyksiä olivat romanttiset ja historialliset draamaelokuvat. == Ura == Davis aloitti uransa 1920-luvulla Broad­way-teatteri­esityksissä ja siirtyi 1930-luvun alussa Hollywoodiin. Hänen ensimmäiset elo­kuvansa Universal Studiosille eivät menestyneet, joten hän siirtyi Warner Bros. –tuotanto­yhtiöön. Elo­kuva Naisen orja (1934) oli hänen läpi­murto­roolinsa, josta tuli myös ensimmäinen hänen yhdestä­toista Oscar-ehdokkuudestaan. Hän sai urallaan kaksi Oscar-palkintoa elo­kuvista Erotetut sydämet (1935) ja Jezebel (1938). Davis oli 1930- ja 1940-luvuilla Greta Garbon, Jean Harlow'n, Joan Crawfordin ja Katharine Hepburnin ohella Hollywoodin kirkkain nais­tähti. Siltä ajalta ovat peräisin muun muassa elo­kuvat Synkkä voitto (1939), Nainen naista vastaan (The Old Maid, 1939) ja Uusien tähtien alla (1942). Elo­kuvan Kaikki Eevasta (1950) Margo Channing on kuitenkin hänen kuuluisin rooli­työnsä. Toinen kuuluisa elo­kuva on Mitä tapahtuikaan Baby Janelle? (1962), jossa hänen vasta­näyttelijänään oli hänen kilpa­kumppaninaan pidetty Joan Crawford. Elo­kuvasta alkoi Bette Davisin muutaman vuoden ura kauhu­elo­kuvissa. Davisille myönnettiin Yhdys­valtain elo­kuva­instituutin elämän­työ­palkinto vuonna 1977. ==Yksityiselämä== Bette Davis oli naimisissa neljä kertaa. Hänellä on yksi biologinen tytär sekä kaksi adoptio­lasta. Hänen elo­kuva­uransa kesti aina vuoteen 1989 asti, jolloin hän kuoli rintasyöpään 81-vuotiaana. American Film Institute valitsi hänet vuonna 1999 vuosi­sadan toiseksi merkittävimmäksi nais­näyttelijäksi Katharine Hepburnin jälkeen. Hänellä on tähti Hollywood Walk of Famella. == Valikoitu filmografia == * The Bad Sister (1931) * Naisen orja (1934) * Erotetut sydämet (1935) * Kivettynyt metsä (1936) * Yön kasvot (1937) * Jezebel (1938) * Synkkä voitto (1939) * Nainen naista vastaan (1939) * Kirje (1940) * Kaikki tämä ja taivas myös (1940) * Nainen ei armoa antanut (1941) * Uusien tähtien alla (1942) * Usko huomispäivään (1943) * Naisen valta (1944) * Synnin pauloissa (1949) * Kaikki Eevasta (1950) * Sammuva tähti (1952) * Taskullinen ihmeitä (1961) * Mitä tapahtuikaan Baby Janelle? (1962) * Murha asuu sydämessä (1964) * Kuolema kulkee talossa (1965) * Kuolema Niilillä (1978) * Elokuun valaat (1987) * Noita muuttaa taloon (1989) == Lähteet == == Aiheesta muualla == * Bette Davis The Golden Years * Bette Davis (1908–1989) Find a Grave * Bette Davis Inter­net Broad­way Data­basessa Luokka:Hollywood Walk of Fame Luokka:Yhdysvaltalaiset elokuvanäyttelijät Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Parhaan naispääosan Oscar-palkinnon saajat Luokka:Vuonna 1908 syntyneet Luokka:Vuonna 1989 kuolleet Luokka:Seulonnan keskeiset artikkelit
Nokuku

Nokuku on austronesialainen kieli, jota puhutaan Vanuatussa, Tyynellä valtamerellä. Kieltä puhuu äidinkielenään noin 160 ihmistä (1981).Ethnologue: Nokuku Viitattu 26.7.2015. Nokuku kuuluu malaijilais-polynesialaisten kielten kieliryhmään. Maantieteellisesti Pohjois-Vanuatun kieliin, jota puhutaan Espiritu Santolla. ==Lähteet== Luokka:Vanuatun kielet
Proskriptio

Proskriptio (latinaksi proscriptio) on valtion vihollisen julkinen nimeäminen ja virallinen tuomitseminen. Se tarkoittaa käytännössä tuomitsemista kuolemaan tai maanpakoon. Proskriptioita käytettiin yleisesti Rooman valtakunnassa etenkin tasavallan aikana poliittisten vastustajien eliminointiin. Ensimmäinen tunnettu tapaus on, kun Sullasta tuli diktaattori vuonna 82 eaa. Sulla laati listan vihollisistaan ja julkaisi sen Rooman forumilla. Hänen proskriptionsa suoritettiin virkamiesmäisellä tarkkuudella. Listalla olleilta vietiin lain suoja ja heidän kuolemaansa johtavista tiedoista tai heidän tappamisestaan luvattiin palkkio. Tappaja sai myös pitää osan tapetun maaomistuksista. Poliittisista murhista tulikin suosittu tapa kerätä varallisuutta. Proskription uhreilta lyötiin usein pää irti ja se laitettiin näytille forumille. Proskriptiot otettiin myöhemmin uudestaan käyttöön muun muassa toisen triumviraatin myötä 43 eaa. Octavianuksen, Lepiduksen ja Marcus Antoniuksen sopimuksella. Tässä yhteydessä saivat surmansa proskriptioiden tunnetuimmat uhrit Cicero ja hänen veljensä Quintus Tullius Cicero. Luokka:Rooman valtakunta
Isotrappi

Isotrappi (Otis tarda) on suurikokoinen kurkilintu, joka elää Euraasian lauhkeilla alueilla. Laji on tavattu Suomessa kolme kertaa: vuosina 1806, 1853 ja 1942.http://www.birdlife.fi/havainnot/rk/rk-data3.shtml == Ulkonäkö ja koko == Koirasisotrappi on metrin pituinen, siipien kärkiväli 240 cm ja painoa jopa 16 kiloa. Naaras on kolmanneksen pienempi ja painaa alle 8 kiloa. Selkäpuoli on ruskea, vatsapuoli valkoinen, kaula pitkä ja harmaa. Rinta ja kaulan sivut ovat punaruskeat. Maailman suurin lentävä lintu on eri lähteiden mukaan joko isotrappi tai kuningastrappi. == Levinneisyys == Isotrappi pesii Keski- ja Etelä-Euroopassa sekä lauhkeilla alueilla Aasiassa, Espanjasta Mongoliaan ulottuvalla vyöhykkeellä. Euroopan-puoleiset linnut eivät juuri muuta, Aasian linnut talvehtivat jonkun matkaa etelämpänä. Isotrappi on luokiteltu maailmanlaajuisesti erittäin uhanalaiseksi. == Ravinto == Isotrappi on kaikkiruokainen, se syö siemeniä ja hyönteisiä. == Lähteet == Luokka:Trapit Luokka:Uhanalaiset linnut
Warp Records

Warp Records on Steve Beckettin ja Rob Mitchellin vuonna 1989 perustama brittiläinen levy-yhtiö, joka on tunnettu julkaisemastaan kokeellisesta elektronisesta musiikista. Monet yhtiön julkaisemat levyt luokitellaan lajityyppiin IDM (Intelligent Dance Music), jonka nimen arvellaan juurtuvan juuri Warpin vuonna 1992 julkaisemiin Artificial Intelligence-kokoelmiin. Muun muassa Aphex Twin, Autechre, Boards of Canada, LFO, Richie Hawtin, Squarepusher, Maxïmo Park sekä suomalaiset Jimi Tenor ja Brothomstates ovat julkaisseet levyjään Warpilla. ==Merkittäviä artisteja== * !!! * Alexander's Annexe * Anti-Pop Consortium * Aphex Twin * Autechre * B12 * Battles * Beans * Black Dog Productions * Boards of Canada * Broadcast * Brothomstates * Chris Clark * F.U.S.E. * Flying Lotus * Gravenhurst * Grizzly Bear * Home Video * Jamie Lidell * Jackson and his computer band * Jimi Tenor * Jimmy Edgar * LFO * Lorenzo Senni * Luke Vibert * Maxïmo Park * Mira Calix * Nightmares on Wax * Plaid * Plone * Prefuse 73 * Red Snapper * Req * Richard Devine * Russell Haswell * Seefeel * Squarepusher * Two Lone Swordsmen * Tyondai Braxton * Vincent Gallo ==Alamerkit== ===Gift Records=== Gift Records perustettiin 1990-luvun alkupuolelle julkaisemaan indie rock -musiikkia erotuksena Warp Recordsin elektronisemmalle materiaalille. Merkille levytti esimerkiksi Pulp ennen läpimurtoaan Island Recordsilla. Alamerkki ei ole enää nykyään toiminnassa. ===Lex Records=== Lex Recordsin perusti Tom Brown Warpin avustuksella vuonna 2001 julkaisemaan hip-hop -tyylistä materiaalia. Aluksi Lex profiloitui julkaisemaan ainoastaan 12-tuumaisia vinyyli-EP:itä, mutta siirtyi myöhemmin tavanomaisempiinkin levyjulkaisuihin. Merkille levytti muun muassa Danger Mouse, joka on tunnettu esimerkiksi Gorillazin Demon Days -levyn tuottajana. Vuonna 2005 Lex irrottautui Warp Recordsista erilliseksi yhtiökseen. ===Arcola=== Arcola perustettiin vuonna 2003 ja profiloituu tanssittavampaan techno-tyyliseen materiaaliin. Kaikki Arcola-julkaisut ovat 12-tuumaisia vinyylilevyjä. == Aiheesta muualla == *Warp Records Luokka:Brittiläiset levy-yhtiöt
Nokia 3300

Nokia 3300 on Nokian matkapuhelin. Puhelimessa on panostettu etenkin sen musiikkiominaisuuksiin. Nokia 3300:ssa on MP3/AAC-soitin, radio ja mahdollisuus nauhoittaa musiikkia. Näyttö on "poikittain" suhteessa puhelimen pituusakseliin, ja vasemmalla kädellä käytetään pyöreää navigointinäppäintä. Nokia 3300:n pakkauksessa tulee mukana 64 megatavun muistikortti, mutta se tukee suurempiakin. Laitteessa on myös sähköpostiominaisuus. == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet *Nokia 3300 -arvostelu Luokka:Nokian matkapuhelimet Luokka:Vuoden 2003 matkapuhelimet
Näykkijäkilpikonna

Näykkijäkilpikonna (Chelydra serpentina) on aggressiivinen amerikkalainen kilpikonnalaji. Sitä kutsutaan joskus myös nimellä korppikotkakilpikonna. == Ulkonäkö ja koko == Näykkijäkilpikonna voi kasvaa 17 kg painavaksi, 40 cm pitkäksi ja elää 60-vuotiaaksi. Sillä on pitkä piikkinen häntä, joka voi olla pituudeltaan 2/3 ruumiin pituudesta. Näykkijäkilpikonnat eivät saa päätään ja kaulaansa kokonaan kuoren sisään. Kupumainen kilpi on väriltään vihertävän ruskea ja sen reuna on hieman hampainen. Plastron eli vatsakilpi on surkastunut. == Ravinto ja sijainti ekosysteemissä == Näykkijäkilpikonnat syövät kalaa, sammakoita ja pieniä nisäkkäitä kuten jyrsijöitä. Eläin saalistaa ravintoa tekemällä päällään nopeita hyökkäyksiä kuoren sisältä uhriaan kohti, tehden tästä selvää yhdellä puraisulla. Näykkijäkilpikonna on omassa elinympäristössään ravintoketjun huipulla ja aikuisella näykkijäkilpikonnalla on vähän luontaisia vihollisia. On olemassa kuitenkin yksittäisiä tapauksia, joissa kojootit, mustakarhut tai alligaattorit ovat tappaneet näykkijäkilpikonnan ravinnokseen. Munat ja poikaset sen sijaan ovat ravintoa mm. ketuille, haisunäädille, pesukarhuille ja muille pienemmille pedoille. == Lähteet == * O'Shea M. & Halliday T., Matelijat ja Sammakkoeläimet, Dorling Kindersley & readme.fi, 2009, 256 s. === Viitteet === == Aiheesta muualla == *ITIS: Chelydra serpentina Luokka:Kilpikonnat
Vastarintaliike

Vastarintaliike on yleensä maan tai alueen ulkomaista tai ulkopuolista miehittäjää aseellisella toiminnalla vastustava liike. Vastarintaliike taisteli muun muassa toisessa maailmansodassa natsi-Saksan miehitystä vastaan monissa maissa, ja sodan jälkeen sana leimautuikin tarkoittamaan juuri tätä. Tunnettuja ovat esimerkiksi Ranskan, Puolan, Norjan ja Neuvostoliiton vastarintaliikkeet sekä Jugoslavian partisaanit. Vastarintaliikkeitä on ollut historiassa aikaisemminkin, muun muassa kolonialismin ajalla eurooppalaisia miehittäjiä vastustettiin aseellisesti. Uuden testamentin tarinat kertovat juutalaisten organisoituneen Rooman valtaa vastaan. Intian itsenäistymisessä Mahatma Gandhin johtama brittiläisen siirtomaavallan vastustus perustui rauhanomaiseen vastarintaan. Useimmat siirtomaiden vapautusjärjestöt olivat vastarintaliikkeitä. Myös 1800-luvun lopun Suomessa esiintyi passiivista vastarintaa, mutta se perustui Ruotsin vallan aikaisten lakien tulkintaan tavalla, joka vaikeutti Suomen venäläistämistoimia. Toiminta ei kuitenkaan täytä vastarintaliikkeen – pikemminkin kansanliikkeen – ”määritelmää”. Sen sijaan vuonna 1906 perustettu Voimaliitto oli vastarintaliike Venäjän hallintoa vastaan, kuten myös saksalaisten vuonna 1944 äärioikeiston avulla Suomeen masinoima vastarintaliike Suomen hallitusta vastaan. Miehittäjä tai vallanpitäjä nimittää vastarintaliikkeen toimijoita usein bandiiteiksi, terroristeiksi tai rikollisiksi. Kapinallisille myötämielisessä tai miehitysvallan vastaisessa mediassa sisäisesti että ulkoisesti käytetään muun muassa termejä sissi, vapaustaistelija tai vapautusrintama. == Katso myös == * Loistava polku * Mau-mau-kapina * Metsäveljet * Puolan kotiarmeija * Saksalaismielinen vastarintaliike Suomessa * Żydowska Organizacja Bojowa == Lähteet == * *
Etana (täsmennyssivu)

Etana voi tarkoittaa seuraavia asioita: * etanat, kuorettomia kotiloita; toisinaan myös maakeuhkokotiloiden (Stylommatophora) lahkon nimityksenä * Etana, sumerilainen myyttinen kuningas
Jugoslavian partisaanit

Jugoslavian partisaanit, virallisesti Kansan vapautusarmeija ja partisaaniliittymät Jugoslaviassa (, NOV i POJ), olivat pääasiallinen saksalaismiehitystä vastaan taistellut liike toisessa maailmansodassa 1941–1945. Partisaanit taistelivat saksalaisia ja Ustašaa vastaan, kuten myös kuningasmielisiä četnikkejä vastaan. Myös četnikit taistelivat Ustašaa vastaan. Jugoslavian partisaanien johtajana toimi myöhemmin Jugoslavian presidenttinä toiminut Josip Broz Tito. Partisaaniryhmä perustettiin 22. heinäkuuta 1941 Brezovicassa, Sisakin lähellä, ja he taistelivat ensi kerran 27. heinäkuuta 1941 Srbissä Likassa. Jugoslavian kansallinen vapautusarmeija NLA perustettiin Jugoslavian partisaaneista. ==Lähteet== == Aiheesta muualla == Luokka:Vastarintaliikkeet toisen maailmansodan aikana Luokka:Puolisotilaalliset järjestöt Luokka:Jugoslavian historia
Kolmårdenin eläinpuisto

Kolmårdenin eläinpuisto Ruotsissa Norrköpingin lähellä on Euroopan suurimpia eläinpuistoja, pinta-alaltaan 2,7 km². Siellä on mm. Ruotsin ainoa delfinaario ja norsut, jotka Ruotsin kuningas sai Thaimaan kuninkaalta lahjaksi.Kolmarden Zoo (Kolmardens djurpark) in Sweden Elephant.se Kolmårdenissa on tällä hetkellä noin sadan eri lajin 750 yksilöä, ja poikasia niille syntyy vuosittain noin 400. ==Puisto== Puisto on perustettu 27. toukokuuta 1965. Sen erityispiirteenä oli, että vierailijat saivat ajaa omissa autoissaan vapaana kulkevien eläinten keskellä.Safari Camp Vuonna 2011 rakennettiin maailman ensimmäinenKolmårdenin eläintarha köysirata villieläinten keskelle, joka korvasi ajoneuvosafarit. Vierailijoita puistossa käy vuosittain yli puoli miljoonaa.Gondola ropeway for Kolmården Zoo International Ropeway Review ==Eläimet== Vuoden 2012 uutuutena olivat kultapandat Pandora ja Maiko. Eläintarhalla on ollut ongelmia susien kanssa, sillä ne ovat hyökänneet henkilökunnan kimppuun useita kertoja. Vuonna 2012 sudet surmasivat työntekijän, joka oli yksin aitauksessa.Ruotsalainen nettilehti == Lähteet == Luokka:Norrköpingin kunta Luokka:Seulonnan keskeiset artikkelit Luokka:Ruotsin eläintarhat
Simpukat

Simpukat (Bivalvia) on kotiloiden jälkeen toiseksi suurin nilviäisluokka, joka kattaa lähes 10 000 elossa olevaa lajia. Simpukoilla ei ole lainkaan päätä, eikä radulaa tai muuta kalustoa ravinnon jauhamiseen, joten useimmat niistä syövät vain pieneliöitä. Joukkoon mahtuu kuitenkin myös raadonsyöjiä ja joitakin petoja.Bivalvia, Animal Diversity Web 2002 Kaikilla simpukoilla on kaksiosainen, saranallinen kuori. Kuori muodostaa kasvaessaan renkaita, joita voidaan käyttää simpukan ikää määritettäessä. Kuorenpuoliskojen alla sijaitsevat vaippaliuskat, jotka erittävät kuoren, ja vaippaliuskojen alla kidusliuskat. Kidusliuskojen välissä on ruumis ja jalka. Simpukat elävät veden pohjalla, usein liejuun kaivautuneena. Ne liikkuvat työntämällä jalkansa kuoren välistä pohjamutaan. Jotkin lajit ovat myös kohtalaisia uimareita. Simpukoilla on yleensä kaksi (joillain lajeilla yksi) suurta lihasta, joilla kuoret suljetaan tiukasti — elävän simpukan kuoren avaaminen vaatii voimaa. Ravintonsa ja happensa simpukka hankkii imemällä vettä vaippansa putkimaisilla jatkeilla, sifoneilla, jotka on työnnetty pohjaliejun pinnalle. Toisinaan simpukka pitää ruoansulatustaukoja ja sulkee kuorensa tiukasti; se selviää jonkin aikaa hapetta. Hapesta ja ravinnosta suodatettu vesi poistuu hylkyputken kautta. Simpukka voi suodattaa jopa kymmeniä litroja vettä vuorokaudessa. Niinpä simpukkaan kerääntyy paljon ympäristössä olevia myrkkyjä, joten syötävät simpukat on kerättävä puhtailta paikoilta ja lisäksi liotettava puhtaassa vedessä. Samasta syystä simpukat ovat herkkiä vesien likaantumiselle ja happamoitumiselle, mistä syystä ne ovat hyvä väline tutkittaessa veden laatua.Nilviäiset (kotilot ja simpukat), happamoitumisen ilmentäjät Ekologista tilaa arvioidaan eliöstön avulla. Ympäristökeskus 2004Simpukka paljastaa järviveden kunnon Yle Uutiset Simpukat kehittyivät kambrikaudella, yleistyivät maltillisesti paleotsooisella maailmankaudella ja lisääntyivät lähes räjähdysmäisesti mesotsooisella maailmankaudella.Bivalves: Characters and Morphology University of Bristol == Luokittelu == Simpukoiden luokittelusta on ollut useita erilaisia näkemyksiä. Viimeaikaisissa tutkimuksissa simpukat on eroteltu kuuteen pääkehityslinjaan, joista suurin on Imparidentia:Gerdol, Marco et al: Immunity in Molluscs: Recognition and Effector Mechanisms, with a Focus on Bivalvia. Teoksessa == Katso myös == * Luettelo Suomen simpukkalajeista == Lähteet == * Luokka:Seulonnan keskeiset artikkelit
Game Boy Advance

Game Boy Advance (, lyhenne GBA) on Nintendon kehittämä ja valmistama käsikonsoli. GBA oli Game Boy Colorin (GBC) seuraaja. Laite julkaistiin Japanissa 21. maaliskuuta 2001, Pohjois-Amerikassa 11. kesäkuuta 2001, Euroopassa 22. kesäkuuta 2001 ja Kiinassa 8. kesäkuuta 2004. Game Boy Advance on taaksepäin yhteensopiva sekä Game Boyn että Game Boy Colorin kanssa ja vastaa suorituskyvyltään suunnilleen Nintendon vanhempaa pöytäkonsolia SNES:iä. Game Boy Advancen myyntimäärät 31.3.2007: * 79,46 miljoonaa maailmanlaajuisesti * 16,66 miljoonaa Japanissa * 41,10 miljoonaa Amerikoissa * 21,71 miljoonaa muualla == Tekniset tiedot == * leveys: 145 mm * paksuus: 25 mm * korkeus: 82 mm * paino: 140 g * suorittimet: ** erikoisvalmisteinen 32-bittinen 16,8 megahertsin ARM-suoritin (ARM7TDMI), joka perustuu RISC- arkkitehtuuriin ** 8-bittinen Zilog Z80 -suoritin vanhojen Game Boy -mallien pelejä varten * muistimäärä: 0,38 Mt * näytön koko: 41 mm × 61 mm (2,9″) * näytön resoluutio: 240×160, jossa värejä yhtäaikaisesti 511 kpl * tuetut formaatit: ** Game Boy -pelimoduuli ** Game Boy Color -pelimoduuli ** Game Boy Advance -pelimoduuli (32 Mt) * liitännät: ** kuulokkeet ** pelimoduuli ** linkkikaapeli ==Muuta== * Näyttö ei ole valaistu, minkä takia pimeässä pelaaminen on lähes mahdotonta. * Äänet tulevat vain yhdestä kaiuttimesta. * Konsolissa ei ole minkäänlaisia aluekoodeja, joten vaikkapa Amerikasta ostetut pelit toimivat laitteessa ongelmitta. * Kone toimii sekä akulla että paristoilla. Laitteesta julkistettiin vuonna 2003 päivitetty versio nimeltään Game Boy Advance SP. Vuonna 2005 konsolista julkaistiin pienennetty versio, Game Boy Micro. Se oli huomattavasti pienempi kuin alkuperäinen Game Boy Advance ja sen näyttö oli tulitikkuaskin kokoinen. Sillä ei voinut enää pelata Game Boyn tai Game Boy Colorin pelejä. == Pelit == Julkaisun yhteydessä Pohjois-Amerikassa oli saatavilla 15 peliä: * Army Men Advance * ChuChu Rocket! * Dodge Ball Advance * F-Zero: Maximum Velocity * Fire Pro Wrestling * Fortress * High Heat Baseball 2002 * Iridion 3D * Pitfall: The Mayan Adventure * Rayman * Ready 2 Rumble Boxing: Round 2 * Super Mario Advance * Tony Hawk’s Pro Skater 2 * Top Gear GT Championship * Tweety and the Magic Jewel Japanissa oli saatavilla lisäksi kaksi muuta peliä: * Kuru Kuru Kururin * Napoleon ==Katso myös== * VisualBoyAdvance (emulaattori) ==Lähteet== == Aiheesta muualla == * Viralliset kotisivut * Game Boy Advance Nintendo.com-sivustolla * GBA Open Directory Project -sivustolla Luokka:Game Boy Advance
Lucile Duff-Gordon

Lady Lucy ”Lucile” Christina Duff-Gordon (13. kesäkuuta 1863 Toronto – 20. huhtikuuta 1935 Lontoo) oli englantilainen pukusuunnittelija. Hänen isänsä oli torontolainen koneinsinööri Douglas Sutherland ja hänen sisarensa oli myöhemmin kirjailijana tunnettu Elinor Glyn. Vuonna 1881 Lucy meni naimisiin James Stuart Wallacen kanssa ja heille syntyi tytär. Lucyn ja Wallacen avioliitto päättyi vuonna 1888 ja Lucy lähti Lontooseen, jossa hän saavutti mainetta pukusuunnitteljana. 1890-luvun lopulla ”Madame Lucilen” Maison Lucile oli yksi Lontoon suosituimmista muotiliikkeistä. Hänen kuuluisimpia asiakkaitaan olivat Margot Asquith sekä Yorkin herttuatar Mary. Kun Lucilen liike alkoi kukoistaa, hän laajensi sitä Pariisiin sekä New Yorkiin. 1890-luvun lopulla Lucile palkkasi Sir Cosmo Duff-Gordonin Maison Lucilen johtajaksi ja vuonna 1900 Lucile ja Sir Cosmo avioituivat. Avioliittonsa jälkeen Lucile pääsi todellisiin seurapiireihin muun muassa Ison-Britannian kuninkaallisten suosioon. Lady Lucile osallistui miehensä kanssa RMS Titanicin epäonnisella neitsytmatkalla vuonna 1912, mutta selvisi haaksirikosta hengissä . Sir Cosmo kuoli vuonna 1931 ja vuonna 1932 Lady Lucile julkaisi muistelmansa. Lucile vietti elämänsä loppuun Putneyn vanhainkodissa ja hän kuoli vuonna 1935 keuhkokuumeeseen. Lady Lucile on haudattu miehensä viereen Brookwoodin hautausmaalle. == Lähteet == == Aiheesta muualla == * https://web.archive.org/web/20030920081354/http://hometown.aol.com/lucileltd/ladyduffgordon.html Luokka:Brittiläiset muotisuunnittelijat Luokka:Titanicin matkustajat ja miehistö Luokka:Englantilaiset henkilöt Luokka:Vuonna 1863 syntyneet Luokka:Vuonna 1935 kuolleet
Herra Huu

Herra Huu on kirjailija Hannu Mäkelän luoma kuvitteellinen henkilö. Herra Huu on omalaatuinen hahmo, joka muun muassa yrittää pelotella lapsia, mutta ei aina oikein onnistu siinä. Herra Huu esiintyy seuraavissa kirjoissa: * Herra Huu (1973) * Herra Huu saa naapurin (1974) * Herra Huu muuttaa (1975) * Herra Huu, kukas muu (kokoelma, 1986) * Herra Huu matkoilla (1994) * Herra Huu hoitaa puutarhaa (2000) * Herra Huu, rouva Huu ja vauva Huu (2006) * Herra Huu pitää ravintolaa (2011) * Herra Huu ja Unen valtakunta (2020) M. A. Numminen kuvaa Herra Huuta lastenlaulussa näin: :"Luulee et on kummitus, lasten suuri kauhistus, vaik on pelkkä turmelus" Elokuvassa Herra Huu – jestapa jepulis, penikat sipuliks Herra Huuta esittää M. A. Numminen. ==Elokuvat ja televisiosarjat== ===Elokuvia=== * 1973: Herra Huu – jestapa jepulis, penikat sipuliks === Teatteriesityksiä === * Herra Huu - Lahden kaupunginteatteri ===Televisiosarjoja=== * 1990: Herra Huu (piirrossarja) ==Katso myös== *Huu ==Lähteet== *M. A. Numminen: Suosituimmat lastenlaulut (1984) Luokka:Lasten- ja nuortenkirjallisuuden henkilöhahmot
Keltahemppo

Keltahemppo (Serinus serinus) on pieni peippojen heimoon kuuluva varpuslintu, joka pesii havupuita kasvavissa ympäristöissä Keski- ja Etelä-Euroopassa sekä Pohjois-Afrikassa. == Koko ja ulkonäkö == Keltahemppo on kellertävä 11–12 cm pitkä varpuslintu, joka painaa 10–14 g. Nokka on lyhyt ja tylppä siemensyöjän nokka. Kaikissa puvuissa yläperä on keltainen, eikä siivellä ole voimakkaita vaaleita kuviointeja. Koiraan ruumis on kirkkaankeltainen ja viiruinen. Lajilla on keltainen yläperä ja tummat siivet. Naaras ja nuori lintu ovat paljon himmeämpiä, rusehtavanharmaita. Laulu on korkeaa viserrystä, muistuttaen hieman vihervarpusen laulua. Vanhoilla linnuilla on täydellinen sulkasato loppukesällä, nuorilla osittainen, mutta jotkut nuoret saattavat sulkia osan siipisulista ja/tai kaikki pyrstösulat. Euroopan vanhin rengastettu keltahemppo on ollut espanjalainen vähintään 7 vuoden ja 3 kuukauden ikäinen yksilö. == Levinneisyys == Keltahemppo pesii Keski- ja Etelä-Euroopassa sekä Pohjois-Afrikassa. Euroopan populaation koko on 90 prosenttia maailman kannasta eli 21–32 miljoonaa paria. Espanjassa laji on maan viidenneksi runsaslukuisin lintulaji (13–15 miljoonaa paria). Viron pesimäkanta on 150–300 paria ja Ruotsin 30–60 paria. Suomessa se on vuosittainen satunnaisharhailija, muutamia pesintöjäkin on varmistettu. Pohjoisimmat pesijät talvehtivat etelämpänä. == Elinympäristö == Keltahemppo viihtyy erilaisissa havupuita kasvavissa ympäristöissä, kuten puistoissa, pihoilla ja vuorenrinteillä. == Lisääntyminen == Keltahemppo tekee pesän havu- tai sitruspuuhun ja munii siihen 3–5 munaa. Naaras hautoo noin 12 päivää. Poikaset lähtevät pesästä 13–17 päivän ikäisinä. Keltahemppo pesii tavallisesti kahdesti kesässä, se on sukukypsä 1–vuotiaana. == Ravinto == Keltahemppo syö siemeniä, pesimäkaudella myös hyönteisiä. == Lähteet == == Aiheesta muualla == *LuontoPortti: Keltahemppo (Serinus serinus) *ITIS: Serinus serinus Luokka:Peipot
Tundraurpiainen

Tundraurpiainen (Acanthis hornemanni) on pieni pohjoisessa elävä peipon sukuinen lintu. == Koko ja ulkonäkö == Urpiaisten erottaminen toisistaan on vaikeaa. Tundraurpiainen muistuttaa urpiaista, mutta on normaalisti hieman pieninokkaisempi, vaaleampi ja hienommin kuvioitu. Vanhoilla linnuilla on valkea, viiruton yläperä. == Levinneisyys == Tundraurpiainen elää tundralla Euroopassa ja Pohjois-Amerikassa sekä Grönlannissa, missä sillä on oma alalajinsa. Suomen pesimäkanta vaihtelee 1 000 – 5 000 parin välillä, vuodesta riippuen. == Elinympäristö == Tunturikoivikot ja -pajukot. == Lisääntyminen == Pesimäbiologia tunnetaan puutteellisesti, mutta se lienee samantapainen kuin urpiaisella. Se myös risteytyy urpiaisen kanssa, eikä ole varmaa, ovatko lajit erilliset.Luontoilta, 11. huhtikuuta 2012, YLE Radio Suomi. == Ravinto == Tundraurpiainen syö siemeniä, etenkin koivun siemeniä. Laji vierailee myös lintulaudoilla auringonkukan siemeniä syöden. ==Lähteet== == Aiheesta muualla == * Nikander, Pekka J. 1992: Turbo vai urpo? Tundraurpiaisen ja urpiaisen määrittämisestä. – Lintumies 6.1992 s. 275–283. LYL. * Luokka:Peipot
João Havelange

Jean-Marie Faustin Goedefroid ”João” de Havelange (8. toukokuuta 1916 Rio de Janeiro, Brasilia – 16. elokuuta 2016 Rio de Janeiro, Brasilia) oli brasilialainen urheiluvaikuttaja. Hän toimi kansainvälisen jalkapalloliiton Fifan puheenjohtajana vuodesta 1974 vuoteen 1998. Hän seurasi tehtävässä englantilaista Stanley Rousia. Havelange toimi myös Kansainvälisen olympiakomitean jäsenenä vuosina 1963–2011. Havelangen isä muutti Brasiliaan Belgiasta. Hän kuoli Joãon ollessa 17-vuotias. Havelange harrasti nuoruudessaan useita urheilulajeja, kuten uintia ja vesipalloa, ja kilpaili lajeissa myös olympiatasolla. Hän kilpaili Berliinin olympialaisissa vuonna 1936 uinnissa ja Helsingin olympialaisissa vuonna 1952 hän kuului Brasilian vesipallojoukkueeseen. FIFA:n puheenjohtajuuden lisäksi Havelange toimi lukuisissa muissa luottamustehtävissä urheilun parissa. Hän oli muun muassa Brasilian olympiakomitean (Comitê Olímpico Brasileiro) jäsen vuosina 1955–1963 ja Brasilian urheiluliiton (Confederação Brasileira de Desportos) puheenjohtaja vuodet 1958–1973. Rio de Janeiroon vuoden 2007 Pan-Amerikan kisoja varten rakennettu uusi stadion sai nimekseen Estádio Olímpico João Havelange. Havelange sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan puheenjohtaja. Tuomion antoi Sveitsin korkein oikeus ja sen mukaan Havelangen saaman lahjuksen suuruus on 1,2 miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös hallituksen jäsen, Havelangen entinen vävy Ricardo Teixeira.Fifan entinen puheenjohtaja Havelange vastaanotti miljoonien lahjukset == Lähteet == Luokka:FIFA:n puheenjohtajat Luokka:Kansainvälisen olympiakomitean jäsenet Luokka:Brasilialaiset henkilöt Luokka:Yli satavuotiaiksi eläneet brasilialaiset Luokka:Vuonna 1916 syntyneet Luokka:Vuonna 2016 kuolleet
Väliliha

Väliliha (lat. perineum) on sukupuolielinten ja peräaukon välissä lantiopohjassa sijaitseva alue. Naisilla väliliha on peräaukon ja häpyalueen, miehillä peräaukon ja kivespussin välissä. Välilihassa on runsaasti hermopäätteitä ja on siten kosketusherkkää aluetta ja kuuluu erogeenisiin alueisiin. Synnytyksessä välilihaan voi tulla repeämiä tai sitä voidaan joutua leikkaamaan. == Naisen väliliha == Naisen väliliha on emättimen ja peräaukon väliin jäävä ohut lihaksesta ja sidekudoksesta muodostuva alue. Väliliha on erogeenisesti kosketusherkkää aluetta, kuten emättimen suu ja peräaukkokin, ja sitä voidaan stimuloida seksuaalisessa kanssakäymisessä tai itsetyydytyksessä mm. hyväilemällä tai hieromalla. Välilihan keskiviivalla kulkee välilihan sauma, joka ylöspäin mentäessä päättyy frenulumiin (frenulum labiorum pudendi). Frenulum on pieniä häpyhuulia yhdistävä häpyhuulien side. Väliliha voi hankaloittaa alatiesynnytystä, jos se ei jousta tarpeeksi. Synnytyksessä välilihaan voi tulla vaurioita. Synnytyksen yhteydessä saattaa olla tarpeellista tehdä välilihan leikkaus eli episiotomia, jossa leikataan välilihaa emättimen aukon suurentamiseksi. Välilihan paraneminen episiotomian jälkeen saattaa kestää pitkään, ja siitä voi aiheutua mm. yhdyntäkipuja. Monet kokevat nauttivansa seksistä vähemmän ja saavansa orgasmin harvemmin. Monet naiset kokevat myös, että heidän sukuelimiään on silvottu välilihan leikkauksen jälkeen. == Miehen väliliha == Miehen väliliha sijaitsee kivespussin ja peräaukon välissä. Myös miehen väliliha on kosketusherkkää aluetta kivespussin ihon ja peräaukon tavoin, ja sitä voidaan hyväillä seksuaalisessa kanssakäymisessä tai itsetyydytyksessä mm. hieromalla, nipistelemällä tai puremalla. Välilihan keskiviivalla kulkee välilihan sauma (raphe perinealis), joka jatkuu ylöspäin mentäessä kivespussin saumana (raphe scrotalis) sekä edelleen siittimen saumana (raphe penis) ja päättyy frenulumiin (frenulum preputii penis) eli esinahkaa terskaan yhdistävään kiinnityssiteeseen. Välilihan sauman alla kulkevat paisuvaiset, jotka alkavat peräaukon läheltä ja jatkuvat kivesten takaa siittimen kärkeen asti. == Lähteet == * Tohtori.fi – Väliliha * Naisen erogeeniset pisteet * Synnytyksen kulku * Tohtori.fi: Väliliha – arpi haittaa seksielämää (Uutispalvelu Duodecim, American Journal of Obstretics and Gynecology 2001; 184: 881-890 Luokka:Anatomia Luokka:Seulonnan keskeiset artikkelit
Translatiivi

Translatiivi eli tulento eli yleinen tulosija on suuntasija, joka ilmaisee tulemista, muuttumista joksikin: lapseksi, äidiksi. Translatiivi ilmaisee abstraktia eli käsitteellistä tulemista samaan tapaan kuin yleinen olosija eli essiivi ilmaisee abstraktia olemista (lapsena, äitinä). Joissain suomen murteissa esiintyy myös niin sanottu yleinen erosija eli eksessiivi. Havainnollisemmista paikallissijoista translatiivin vastineita ovat sisäinen tulosija eli illatiivi sekä ulkoinen tulosija eli allatiivi. == Translatiivi suomen kielessä == Suomen kielessä translatiivin pääte on -ksi, possessiivisuffiksin eli omistusliitteen edellä -kse-. Esimerkkejä: * koiraksi * lapseksi * viisaaksi * koiraksesi * lapsekseni. Translatiivi ilmaisee suomen kielessä * paikkaa, jonka suuntaan liikutaan: ** Melu kuului kauaksi (myös kauas). ** Tule luokseni! ** Käykää peremmäksi! ** Mene tuonnemmaksi. * aikaa, johon siirrytään tai raja-aikaa: ** Jätetään se ensi kesäksi. ** Asia siirtyi myöhemmäksi. ** Toivo on iäksi mennyt. ** Tämän on oltava valmiina perjantaiksi. ** Tuletko jouluksi kotiin? ** Istu hetkeksi. * tapaa: ** Ole ihmisiksi! ** En osaa sanoa tätä ruotsiksi. ** Hän käveli hiljakseen, hissuksiin. ** Puhuin kai itsekseni. * suhdetta: ** Hän on pieni ikäisekseen. ** Hän on tuomariksi varsin kansanomainen. ** Näin varhaiseksi täällä on paljon porukkaa. * tulosta tai seurausta; tilaa, tehtävää, asemaa, johon jokin joutuu tai tulee: ** Lasi meni säpäleiksi. ** Olkoon tämä sinulle muistutukseksi. ** Suureksi ilokseni voin todeta… ** Pisti vihaksi. ** Syön aina puuroa aamiaiseksi. ** Tuli tänne meidän riesaksemme! ** Saat tämän lahjaksi. ** Hän herkesi suorastaan ystävälliseksi. ** Halonen valittiin presidentiksi vuonna 2000. ** Lapsi jäi orvoksi. ** Paistetaan kypsäksi, kauniin ruskeaksi. ** Kalle aikoo poliisiksi. ** Pese kädet puhtaaksi. ** Sanoin Leenaa vahingossa Lissuksi. ** Kohottakaamme malja emännän kunniaksi! ** Hän tuli kolmanneksi. ** Työntekijät marssivat ulos vastalauseeksi irtisanomisille. Sanontoja: * viimeksi, anteeksi, enimmäkseen, en kuolemaksenikaan muista, ilmaiseksi, kyllikseni, vain nimeksi, tarpeeksi, puoleksi syöty Translatiivin pääte voi myös liittyä verbin ensimmäiseen infinitiiviin, jolloin seuraa aina omistusliite: * Tulee, jos on tullakseen. * Tulin tänne tavatakseni sinut. * Hän sitten on ollakseen! * Hän on liian pieni matkustaakseen yksin. Kvantumrakenne: * tietääkseni, luullaksemme, muistaakseni, arvatakseni Ensimmäiseen partisiippiin liittyvää translatiivia kutsutaan partisiippirakenteeksi. Se kuulostaa nykysuomalaisen korvaan usein vanhastavalta: * Odotan häntä tulevaksi. * Miestä ei näkynyt palaavaksi. * Kakku on tarkoitettu syötäväksi. Toisen partisiipin muotoon liittyvä translatiivi tulla-verbin yhteydessä ilmaisee tavallisesti satunnaisuutta tai tahattomuutta: * Taisin tulla puhuneeksi sivu suuni. * Hän tuli sanoneeksi pahasti. * Tulin ajatelleeksi… * Enpä tullut huomanneeksi. * Siinä tuli tehdyksi melkoinen moka. == Aiheesta muualla == * Translatiivin keskeiset käytöt Iso suomen kielioppi verkossa (VISK): § 1259. Kotus, 2008. Luokka:Sijamuodot